Mange av artene er skoginsekter, som navnet (både det norske og det latinske) tilsier. Likevel ser man dem sjeldent, siden de lever mesteparten av livet under barken på døde trær. Av og til kan man finne dem rundt nyfelt tømmer. Den flate kroppsformen hjelper dem til å bevege seg under barken. Man vet ikke sikkert hva de spiser, men det er antatt at de ikke er rovdyr, kanskje heller soppetere. Noen arter finnes også mellom løvstrø.